Държавен вестник, бр. 5, 2000 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й 5
(2) Националната номенклатура на това-
рите в транспорта е основа за осигуряване на
единство на национално и на европейско ниво
при статистическите изследвания на товар-
ните превози, независимо от вида на използ-
вания транспорт.
(3) Националната номенклатура на товари-
те в транспорта е съобразена с понятията и
наименованията на позициите в утвърдените
Национална продуктова класификация по от-
расли (НПКО) и Национална номенклатура на
промишлената продукция (ННПП).
(4) Националната номенклатура на товари-
те в транспорта е разработена на основата на
Стандартната класификация на товарите в тран-
спорта, прилагана от страните-членки на Евро-
пейския съюз, известна под наименованието
Стоков регистър NST\R (Standard Goods
Classification for Transport Statistics NST/R).
Чл. 3. (1) Националната номенклатура на
товарите в транспорта е разработена на четири
йерархични равнища, с различна степен на аг-
регация на видовете товари на всяко от тях.
Всяко ниво с по-висока степен на агрегация е
получено от равнището с по-ниска степен на
дезагрегация. Отделните позиции в номенкла-
турата на товарите дефинират отделни групи-
ровки на товари. Всяка групировка на товари в
ННТТ има собствен код.
(2) Йерархичните равнища на ННТТ са:
1. видове товари—равнище с най-ниска сте-
пен на агрегация, идентифицирано с тризна-
чен цифров код (съдържа 176 позиции); това
йерархично равнище е основно и по него се
извършват първичните записвания за прево-
зените товари;
2. групи товари—йерархично равнище с по-
висока степен на агрегация, идентифицирано с
двузначен цифров код (съдържа 53 позиции);
3. агрегирани групи товари—равнище с ви-
сока степен на агрегация, идентифицирано с
двузначен цифров код (пореден) от 1 до 25 (съ-
държа 25 позиции);
4. раздели товари—равнище с най-висока
степен на агрегация, идентифицирано с едно-
значен цифров код (съдържа 10 позиции).
(3) Видовете товари са елементарна еди-
ница на ННТТ. Една елементарна единица от
най-ниското йерархично ниво, респ. една по-
зиция от него, обхваща няколко вида товари,
сходни от гледна точка на техните свойства,
начин на осъществяване на превоз или друг
общ критерий.
(4) Националната номенклатура на това-
рите в транспорта е разработена като комп-
лект от взаимносвързани материали, които в
своето единство я дефинират и подпомагат ме-
тодологично и методично нейното еднознач-
но използване.
Чл. 4. Националната номенклатура на това-
рите в транспорта е с висока степен на агрега-
ция, включително и на най-ниското ниво.
Раздел II
Използване на националната номенклатура
Чл. 5. (1) Използването на ННТТ е задължи-
телно за всички предприятия, които извършват
товарни превози:
1. при икономически изследвания и анализи;
2. в информационни системи;
3. при организацията и осъществяването на
аналитичното счетоводно отчитане на товар-
ните превози.
(2) Предприятията, които извършват товар-
ни превози, са длъжни да водят записвания за
вида на превозените от тях товари на най-нис-
кото йерархично равнище и да предоставят на
статистическите органи обобщени данни за
превозените товари по всяко от останалите три
йерархични равнища в съответствие с тяхното
предназначение.
(3) За административни цели могат да се из-
граждат специфични номенклатури за товарни
превози при спазване на следните изисквания:
1. да са разработени на основата на ННТТ;
2. да се осигури съответствие или възможност
за преминаване към дефинираните йерархични
равнища и позиции, които се съдържат в ННТТ;
3. всяко равнище може да се дезагрегира чрез
увеличаване на позициите в него, като дезагре-
гираните позиции запазват онази част от наи-
менованието в агрегираната позиция, която
напълно им съответства;
4. да не се допуска наличие на две позиции с
едно и също наименование в едно и също йерар-
хично равнище;
5. при използване на различна кодова систе-
ма от тази на ННТТ задължително да се из-
гражда кодова таблица за преход от специфич-
ните номенклатури към ННТТ;
6. при преминаването от по-ниско към по-
високо ниво на агрегация да се спазва дефини-
раното съответствие между видове товари, гру-
пи товари, агрегирани групи и раздели товари
съгласно таблицата на съответствията, която е
неразделна част от ННТТ.
Раздел III
Поддържане и актуализиране на национал-
ната номенклатура
Чл. 6. (1) Националната номенклатура на
товарите в транспорта се поддържа и актуали-
зира от Националния статистически институт
при условията и по реда на чл. 7.
(2) Националният статистически институт
изгражда и поддържа комплект от методоло-
гични и методични материали по използването
на ННТТ в актуално състояние, дава консулта-
ции по възникнали въпроси и коментира същ-
ността и използването на категориите на ННТТ.
(3) Комплектът методологични и методич-
ни материали по използването на ННТТ се
състои от: